Suvestinė redakcija nuo 2024-08-09

Nutarimas paskelbtas: TAR 2022-02-04, i. k. 2022-02040

Lietuvos Respublikos Vyriausybė

nutarimas

DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS PINIGŲ PLOVIMO IR TERORISTŲ FINANSAVIMO PREVENCIJOS ĮSTATYMĄ

2022 m. vasario 2 d. Nr. 83

Vilnius

Vadovaudamasi Lietuvos Respublikos pinigų plovimo ir teroristų finansavimo prevencijos įstatymo 51 straipsnio 4 dalimi, Lietuvos Respublikos Vyriausybė nutaria:

Įgalioti:

1. Informatikos ir ryšių departamentą prie Lietuvos Respublikos vidaus reikalų ministerijos – kasmet iki kovo 1 d. teikti Europos Komisijai praėjusių kalendorinių metų statistinę informaciją apie:

1.1. Finansinių nusikaltimų tyrimo tarnybai prie Lietuvos Respublikos vidaus reikalų ministerijos (toliau – Tarnyba) pateiktų Muitinės departamento prie Lietuvos Respublikos finansų ministerijos, Policijos departamento prie Lietuvos Respublikos vidaus reikalų ministerijos, Lietuvos Respublikos specialiųjų tyrimų tarnybos ir Valstybės sienos apsaugos tarnybos prie Lietuvos Respublikos vidaus reikalų ministerijos (toliau – kompetentingos institucijos) ir Europos Sąjungos teisėsaugos bendradarbiavimo agentūros (Europolo) (toliau – Europolas) prašymų pagal Pinigų plovimo ir teroristų finansavimo prevencijos įstatymo (toliau – Įstatymas) 51 straipsnio 1 ir 6 dalis skaičių, veiksmus, kurių imtasi gavus tokius prašymus, laiką, per kurį prašymą gavusi Tarnyba atsako į prašymą, informaciją, kuria remiantis nustatomos vidaus ir tarpvalstybiniams prašymams nagrinėti skirtų žmogiškųjų ar informacinių išteklių išlaidos;

1.2. Mokesčių mokėtojų registrui pateiktų užklausų (toliau – Užklausos) pagal Europolo pateiktus prašymus Tarnybai ir Policijos departamentui prie Lietuvos Respublikos vidaus reikalų ministerijos skaičių;

1.3. Užklausų ikiteisminiuose tyrimuose, kuriuose atliekamas arba baigtas ikiteisminis tyrimas pagal Lietuvos Respublikos baudžiamojo kodekso 99–1131, 129–132, 135–137 straipsnius, 138 straipsnio 2 dalies 13 punktą, 146, 147, 149–1511, 1521, 153, 156, 157, 162, 169–1701 straipsnius, 178 straipsnio 2, 3 ir 4 dalis, 180 straipsnio 2 ir 3 dalis, 181, 182, 189, 196–1982, 202, 204, 205 straipsnius, 206 straipsnio 3 ir 4 dalis, 207 straipsnio 2 ir 3 dalis, 213, 214, 216–218, 225–229, 249–251, 252, 253, 256–2571, 260, 261, 270–271, 272–274, 276–2762, 278–282, 292, 300, 3061, 3062 straipsnius ir 309 straipsnio 2 ir 3 dalis, skaičių, šių ikiteisminių tyrimų skaičių, asmenų, įtariamų šiuose ikiteisminiuose tyrimuose, ir nuteistų asmenų skaičių;

Papunkčio pakeitimai:

Nr. 654, 2024-08-07, paskelbta TAR 2024-08-09, i. k. 2024-14362

1.4. Užklausų pagal Įstatymo 7 straipsnio 1 punktą vykdant pinigų plovimo ir teroristų finansavimo prevencijos priemones skaičių.

2. Tarnybą – kasmet iki vasario 1 d. teikti Informatikos ir ryšių departamentui prie Lietuvos Respublikos vidaus reikalų ministerijos praėjusių kalendorinių metų informaciją apie:

2.1. kiekvienos kompetentingos institucijos ir Europolo pateiktus prašymus pagal Įstatymo 51 straipsnio 1 ir 6 dalis skaičių, veiksmus, kurių imtasi gavus tokius prašymus, laiką, per kurį prašymą gavusi Tarnyba atsako į prašymą, informaciją, kuria remiantis nustatomos vidaus ir tarpvalstybiniams prašymams nagrinėti skirtų žmogiškųjų ar informacinių išteklių išlaidos;

2.2. Užklausų pagal Europolo pateiktus prašymus skaičių;

2.3. Užklausų pagal Įstatymo 7 straipsnio 1 punktą vykdant pinigų plovimo ir teroristų finansavimo prevencijos priemones skaičių.

3. Policijos departamentą prie Lietuvos Respublikos vidaus reikalų ministerijos – kasmet iki vasario 1 d. teikti Informatikos ir ryšių departamentui prie Lietuvos Respublikos vidaus reikalų ministerijos praėjusių kalendorinių metų informaciją apie Užklausų pagal Europolo pateiktus prašymus skaičių.

Ministrė Pirmininkė	Ingrida Šimonytė

Teisingumo ministrė, pavaduojanti

vidaus reikalų ministrą	Evelina Dobrovolska

Pakeitimai:

1.

Lietuvos Respublikos Vyriausybė, Nutarimas

Nr. 654, 2024-08-07, paskelbta TAR 2024-08-09, i. k. 2024-14362

Dėl Lietuvos Respublikos Vyriausybės 2022 m. vasario 2 d. nutarimo Nr. 83 „Dėl įgaliojimų suteikimo įgyvendinant Lietuvos Respublikos pinigų plovimo ir teroristų finansavimo prevencijos įstatymą“ pakeitimo